b'\n_START_ARTICLE_\nTroada\n_START_SECTION_\nZgodovina\n_START_PARAGRAPH_\nIme Troada izhaja iz njenega hetitskega imena Tarui\xc5\xa1a. Ve\xc4\x8dina hetitologov s tem ni strinjala do leta 1983, ko so odkrili, da dva \xc5\xbee znana fragmenta izvirata iz iste glinaste tablice in Tarui\xc5\xa1o in Vilu\xc5\xa1o (Troja) pravilno ume\xc5\xa1\xc4\x8data v severozahodno Anatolijo. _NEWLINE_Hetitska besedila omenjajo \xc5\xa1tevilne ahijavanske pohode na Vilu\xc5\xa1o v 13. stoletju pr. n. \xc5\xa1t., ki so privedli do odstavitve kralja Valmuja. Arheolo\xc5\xa1ke raziskave, ki jih je v 1970. letih vodil John Bintliff, so dokazale, da je bilo v starem veku v severozahodni Anaroliji mo\xc4\x8dno kraljestvo s prestolnico Vilu\xc5\xa1a (Troja)._NEWLINE_V arhai\xc4\x8dnem in klasi\xc4\x8dnem gr\xc5\xa1kem obdobju so na Troadi cvetela \xc5\xa1tevilna gr\xc5\xa1ka naselja. Nekatera so kovala svoj denar. _NEWLINE_V ahemenidskem obdobju je bila regija do osvojitve Aleksandra Velikega del perzijske satrapije (province) Hepespontska Frigija. Po Aleksandrovi smrti je pripadla Selevkidskemu cesarstvu in zatem rimskemu zavezniku Pergamonu (tur\xc5\xa1ko Bergama). Po smrti kralja Atala leta 133 pr. n. \xc5\xa1t. je pripadla Rimski republiki.  _NEWLINE_V rimskem obdobju je Troada sprva spadala v rimsko provinco Azija, kasneje pa v manj\xc5\xa1o mizijsko provinco Helespont. Bila je dovolj pomembna, da je imela svojega pomo\xc5\xbenega \xc5\xa1kofa._NEWLINE_V Bizantinskem cesarstvu je bila vklju\xc4\x8dena v temo Egejski otoki._NEWLINE_V Osmanskem cesarstvu je bila Troada del sand\xc5\xbeaka Biga.\n_START_SECTION_\nNova zaveza\n_START_PARAGRAPH_\nApostola Pavel in Silas sta na poti iz Galatije v Makedonijo najprej obiskala Troado. Pavel je omenil Troado tudi med spra\xc5\xa1evanjem svojega sodelavca Timoteja iz Efeza, naj prinese pla\xc5\xa1\xc4\x8d, ki ga je pustil v okoli 500 kilometrov oddaljenem Efezu.  V Dejanjih apostolov 16 in 20 je zgodba nekoliko druga\xc4\x8dna in ka\xc5\xbee, da se je na poti skozi Troado Pavlu pridru\xc5\xbeil apostol Luka.'